Zaha Hadid

Zaha Hadid (en arabe: زها حديد) fue una destacata arquitecta iraquí, naixita de Bagdad o 31 d'octubre de 1950 y muerta en Miami, 31 de marzo de 2016) Noticias en a pachina web de Zaha Hadid.. Ye estata la primera muller en recibir o prestichioso Premio Pritzker d'Arquitectura, en 2004.


 Biografía 
Iraquí de naixenza, se desplazó ta Londres a fin d'estudiar en l'Architectural Association School of Architecture. Dimpués d'obtener o títol treballó con un antigo profesor suyo, l'arquitecto holandés Rem Koolhaas en l'OMA (Office for Metropolitan Architecture), convertindo-se-ne en socia en 1977. Tres anyatas mes tardi establió a Londres o suyo propio estudiet. Ha ensenyato tamién a muitas institucions prestichiosas per tot lo mundo, estando en profesora d'a Universidat d'Artes Aplicatas de Viena (Austria).

 Uebras 

Per un regular, as uebras de Hadid se consideran asociatas a lo deconstructivismo. Predominan as linias extendillatas y curvatas, os anglos acutos y os plans superposatos, que alportan a las creyacions una sensación de complexidat y lichereza. Muitos d'os suyos primers treballos estioron conceptuals, sin que rematasen feitos, a ormino perque ta par d'alavez no yeran plenament fesibles. D'entre os suyos prochectos realizatos, bi feguran:
 O parque de bombers de Vitra (1994), a Weil am Rhein (Alemanya)
 O Centro Rosenthal d'Arte Contemporanio (1998), a Cincinnati (EUA)
 A nueva panta d'o Bergisel ta blincos d'esquí (2002), a Innsbruck (Austria)
 O Museu d'a Ciencia Phaeno (2005), a Wolfsburg (Alemanya)
 O Maggie's Centre d'o Hespital Victoria (2006), a Kirkcaldy (Reino Uniu)
 O Pabillón Puent de l'Expo 2008, a Zaragoza (Aragón).

 Se veiga tamién 
 Pabillón Puent de l'Expo Zaragoza 2008.

 Referencias 

 Vinclos externos 
 Sitio web oficial.

Categoría:Arquitectos
Categoría:Iraquís
Categoría:Premio Pritzker
Hadid, Zaha
Hadid, Zaha